في مدينتنا في حديقة حيوان كبيرة. فيها حيوانات كتير. فيه كام نمر واتنين اسود. بياكلوا لحمة كتير كل يوم.
فيه كمان فيلين كبار وواحد صغير. نفسي اركب واحد منهم، الفيلة طيبة ومستأنسة، بياكلوا حشيش كتير كل يوم. الفيلة بتحب الاطفال، عشان ساعات الاطفال بيدوهم عيش وموز، الفيلة بتحب الموز اوي.
في حديقة الحيوان عندنا كمان في دببة بنية ودببة بيضة. بيوقفوا على رجليهم الخلفيين. بيرفعوا ايديهم ويطلبوا اكل. بيحبوا الجاتوه جدا. فيه مكان حلو للاطفال. ممكن يركبوا خيل وحمير ويتفرجوا على القرود هناك. القرود مضحكة اوي. بيطلعوا على الحبال كل شوية ويلعبوا مع بعض زي الاطفال الصغيرين. بيحبوا التفاح والموز والعيش.
.
ايه من دول غلط؟
النمور والاسود اقوى بكتير من الفيلة. النمور والاسود بياكلوا لحمة. الدببة تقدر تقف زي البني ادم وتطلب اكل بايديها. الاطفال بيحبوا القرود عشان مضحكة وبتنط وتجري طول الوقت.